*Shtojca Nr.6: Modeli i Statutit të Institutit*

**STATUTI I \_\_\_\_\_\_\_\_\_\_\_\_\_\_\_**

 *(Të vendoset emri i Institutit)*

1. **I. DISPOZITAT THEMELORE**

**Neni 1**

Ky statut përcakton rregullat e organizimit, funksionimit dhe të veprimtarisë së institutit \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(*të vendoset emri i plotë i institutit*), shkurtesa zyrtare e së cilës është: \_\_\_\_\_\_\_\_\_\_\_\_\_\_\_\_\_\_\_.

**Neni 2**

Dispozitat e këtij statuti zbatohen nga Bordi Drejtues i Institutit *(Në tekstin e mëtejmë: Bordi)* dhe të gjithë personat e angazhuar për dhe rreth veprimtarisë së\_\_\_\_\_\_\_\_\_\_\_\_\_\_\_*(të vendoset emri i plotë i institutit).*

**Neni 3**

1. Ky Statut është dokumenti kryesor i \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(të vendoset emri i plotë i institutit).*

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(*të vendoset emri i plotë i institutit*) zhvillon veprimtarinë e saj në përputhje me Ligjin Nr. 06/L- 043 për Lirinë e Asociimit në Organizata Joqeveritare (Në tekstin e mëtejmë: Ligji), këtë Statut dhe legjislacionin në fuqi.

3. Të gjitha dokumentet zyrtare të institutit duke përfshirë rregulloret, procedurat, manualet dhe politikat zhvillimore janë në përputhje me këtë Statut dhe legjislacionin në fuqi.

**Neni 4**

**Forma e organizmit**

(*të vendoset emri i plotë i institutit*) është organizatë joprofitabile, e cila në përputhje me përkufizimin e dhënë në Nenin 18 dhe Nenin 19.1 (1.3) të Ligjit Nr. 06/L- 043 për Lirinë e Asociimit në Organizata Joqeveritare (Në tekstin e mëtejmë: Ligji), ka formën e organizimit si Institut.

**Neni 5**

**Parimi për jo përfitim**

1. 1. Instituti nuk shpërndan të ardhura ose fitime për asnjë person.
2. 2. Pasuritë, të ardhurat dhe fitimet e institutit përdoren për të mbështetur qëllimet jofitimprurëse të tij.
3. 3. Pasuritë, të ardhurat dhe fitimet e institutit nuk përdoren për të sjellë drejtpërdrejtë ose tërthorazi përfitime, për ndonjë themelues, drejtor, zyrtar, anëtar, punonjës ose donatorë të institutit, përveç pagesës për personat e punësuar që kryejnë punë për institutin.
4. 4. Instituti mund të angazhohet në aktivitete ekonomike me qëllim të mbështetjes së aktiviteteve të saja jofitimprurëse, në pajtim me Nenin 35 të Ligjit, me kusht që të ardhurat e realizuara përmes aktiviteteve ekonomike të shfrytëzohen ekskluzivisht për të arritur qëllimet e theksuara në këtë Statut.

**Neni 6**

**Konflikti i interesit dhe detyrimi në lojalitet**

1. Asnjë anëtari të organit drejtues nuk i lejohet të marr pjesë në diskutim apo në marrjen e vendimit për çështje kur ai ka interes privat të drejtpërdrejtë ose të tërthortë, personale ose pasurore, të cilat ndikojnë, mund të ndikojnë ose duket sikur ndikojnë në ligjshmërinë, transparencën, objektivitetin dhe paanësinë e tij gjatë ushtrimit të funksionit.

2. Çdo transaksion ndërmjet OJQ-së dhe anëtarëve, të punësuarit, anëtarëve të bordit apo të organizatave të ndërlidhura, kryhet sipas vlerës së tregut ose në kushtet më të favorshme për OJQ-në.

3. Të gjithë anëtarët dhe të punësuarit tjerë të një OJQ-je, obligohen që të tregojnë lojalitet ndaj OJQ-së, të mbrojnë fshehtësinë e informatave jo-publike dhe interesat e OJQ-së, si dhe të ushtrojnë detyrat dhe përgjegjësitë e tyre me mirëbesim dhe kujdes.

**Neni 7**

**Transaksionet Financiare të Institutit**

Të gjitha të ardhurat dhe shpenzimet e institutit, kryhen nëpërmjet institucioneve financiare të licencuara nga BQK në llogaritë bankare të hapura në emër të institutit, përveç përjashtimeve të lejuara me legjislacionin në fuqi.

**Neni 8**

**Ndalimi i mbledhjes së fondeve, fushatave dhe mbështetjes së kandidatëve dhe partive politike**

Organizata nuk mund të angazhohet në mbledhje fondesh ose në fushata për të mbështetur partitë politike ose kandidatët për funksione politike dhe as nuk mund të propozoj, regjistroj kandidatë për poste politike.

1. **II. QËLLIMI DHE FUSHËVEPRIMI I INSTITUTIT**

**Neni 9**

**Qëllimi i Institutit**

1. Instituti është themeluar me qëllim të:

(*të shkruhet qëllimi i themelimit të institutit i cili duhet të jetë identik si në sistem elektronik).*

**Neni 10**

**Fushëveprimi i Institutit**

1. Instituti, për realizimin e qëllimeve të ligjshme për përfitim publik, ka këtë fushëveprim:

* 1. 1.1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
	2. 1.2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
	3. 1.3.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	4. 1.4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	5. 1.5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
1. **III. ORGANIZIMI DHE FUNKSIONIMI I BRENDSHËM I INSTITUTIT**

**Neni 11**

**Strukturat Udhëheqëse**

1. Strukturat udhëheqëse të Institutit janë:

1.1. Bordi Drejtues (në tekstin e mëtejmë: Bordi)dhe

1.2. Përfaqësuesi i autorizuar dhe trupat e tjerë të angazhuar nga Bordi.

**Neni 12**

**Bordi Drejtues**

1. Bordi është organi më i lartë qeverisës i institutit, i cili përbëhet nga \_\_\_\_\_\_\_\_\_(*të paktën tre anëtarë)*. Përbërja e parë e Bordit emërohet nga themeluesit.

* 1. Në rast se instituti themelohet nga personat juridik:

Bordi përbëhet prej përfaqësueseve të deleguar nga personat juridikë në bordin e institutit.

2. Bordi ka përgjegjësinë më të lartë për politikën dhe çështjet financiare të institutit. Në këtë kuadër, Bordi ka kompetencë të zgjedhë dhe të shkarkojë zyrtarët në pozita udhëheqëse të institutit, të aprovojë raportet periodike financiare dhe të punës, të interpretojë dhe ndryshojë Statutin, si dhe të vendosë për bashkimin, ndarjen apo shuarjen e Institutit. Këto përgjegjësi nuk mund të delegohen në organet vartëse.

3. Bordi me vendimin e shumicës së anëtarëve të tij, mund të delegojë ndonjë prej përgjegjësive të tij në organin vartës me përjashtim të përgjegjësive të cilat nuk delegohen sipas nenit 31 të Ligjit dhe paragrafit 2 të këtij neni.

 **Neni 13**

**Detyrat dhe përgjegjësitë e Bordit Drejtues**

1. Bordi mbikëqyrë punën e përgjithshme të institutit dhe ka përgjegjësi të plotë për çështje të politikave zhvillimore dhe financiare të institutit.

2. Bordi takohet të paktën një (1) herë në vit në Mbledhjen e Përgjithshme Vjetore (MPV), ku shqyrton dhe miraton raportin financiar dhe të veprimtarisë së institutit për vitin paraprak, si dhe planin e veprimtarisë së punës dhe aktiviteteve të institutit për vitin vijues.

3. Bordi mund të takohet edhe në Mbledhjen e Përgjithshme të Jashtëzakonshme (MPJ), kurdoherë që kërkohet nga gjysma e anëtarëve. Kërkesa për mbledhje të përgjithshme të jashtëzakonshme i drejtohet Kryesuesit i Bordit, i cili lajmëron të gjithë anëtarët për takimin, në pajtim me procedurat e përcaktuara me Rregulloren e brendshme të punës së institutit.

4. Përveç kësaj, Bordi ka kompetencat si në vijim:

 4.1. përcakton dhe mbikëqyr përmbushjen e ligjshme të qëllimit të institutit;

 4.2. përzgjedh anëtarët e Bordit;

 4.3. zgjedh dhe shkarkon përfaqësuesin e autorizuar dhe trupat tjerë punues të institutit;

 4.4. udhëzon dhe këshillon përfaqësuesin e autorizuar për strategjinë e veprimit të institutit;

 4.5. aprovon raportet periodike financiare dhe të punës;

 4.6. vendos për bashkim, ndarje apo shuarje të institutit;

**Neni 14**

**Përfundimi para kohe i mandatit të anëtarit të Bordit**

1. 1. Mandati i anëtarit të Bordit pushon para kohe, në rast se:
	* 1. 1.1. dorëhiqet;
		2. 1.2. dënohet me vendim të plotfuqishëm gjyqësor për vepër penale;
		3. 1.3. përjashtohet nga instituti me vendim të Bordit;
		4. 1.4. vdes.
2. 2.Në rast të përfundimit të parakohshëm të mandatit të anëtarit të Bordit, si pasojë e njërës nga arsyet e cekura në paragrafin 1 të këtij neni, Bordi zgjedh pasardhësin e tij/saj, për një mandat të plotë.

3. Bordi mund t’i përjashtoj anëtarët e Bordit nëse:

3.1. keqpërdor dhe neglizhon pozitën e tij si anëtar i Bordit;

3.2.dëmton interesat e Institutit tek palët tjera;

3.3. nuk i kryen detyrat, që i janë dhënë nga Bordi;

 3.4.vërtetohet se nuk e ka ruajtur konfidencialitetin e diskutimeve dhe dokumenteve zyrtare të institutit;

3.5. ka konflikt interesi në përfaqësimin e institutit me organizatat e tjera;

3.6.nuk merr pjesë pa arsye në tri (3) herë radhazi në mbledhje të Bordit.

4. Anëtarët e Bordit mund të përjashtohen para përfundimit të mandatit të tyre me votat e dy të tretave (2/3) të të gjithë anëtarëve të Bordit.

**Neni 15**

**Përfaqësuesi i autorizuar**

1. Instituti cakton me shkrim përfaqësuesin e autorizuar, i cili është rezident në Republikën e Kosovës, sipas nenit 23 të Ligjit.

2. Bordi zgjedh përfaqësuesin e autorizuar të institutit me mandat (\_\_\_) vjeçar me të drejtë të ri-zgjedhjes.

3. Përfaqësuesi i autorizuar i institutit ka përgjegjësitë si në vijim:

* 1. përfaqëson institutin pranë autoriteteve relevante;
	2. pranon të gjitha shkresat zyrtare në emër të institutit;
	3. është përgjegjës për informimin e autoriteteve relevante administrative për çfarëdo ndryshimi në institut;
	4. është përgjegjës për hapjen dhe administrimin e llogarisë bankare në emër të institutit;
	5. i raporton Bordit;

4. Përfaqësuesi mund të shkarkohet nga Bordi me dy të tretat (2/3) e votave të anëtarëve të tij, në rast se ka bërë shkelje të rëndë të detyrave të punës së tij/saj.

**Neni 16**

**Zyrtari kryesor ekzekutiv**

1. Instituti mund të angazhoj edhe persona tjerë për të kryer punë për institutin.

2. Zyrtari kryesor ekzekutiv i institutit (shëno pozitën nëse ka një te tillë) zgjedhet dhe shkarkohet nga­­­ *Bordi*.

 3. Përgjegjësit e zyrtarit kryesor ekzekutiv te institutit janë:

* 1. është përgjegjës për planifikimin, zbatimin dhe koordinimin e punës së gjithmbarshme të institutit të përcaktuar me këtë Statut;
	2. është përgjegjës për administrimin e sistemeve administrative, financiare, logjistike dhe personelit të institutit;
	3. zhvillon procedurat e punësimit, mbikëqyr marrëdhënien e punës, vlerëson performancën e punësuarve, dhe ndërprenë marrëdhënien e punës sipas legjislacionit të aplikueshëm në Kosovë;
	4. siguron zbatimin e vendimeve, politikave dhe masave tjera të Bordit në mënyrë efektive dhe efikase;
	5. kryen detyrat dhe përgjegjësitë tjera të caktuara nga Bordi, të përcaktuara në këtë statut ose ligjet apo aktet tjera nënligjore në fuqi.

**Neni 17**

**Zgjidhja e mosmarrëveshjeve**

Mosmarrëveshjet ndërmjet anëtarëve, ndërmjet tyre dhe organeve të zgjedhura nga Bordi dhe të punësuarve zgjidhen me mirëkuptim dhe në përputhje me Statutin dhe rregullat e brendshme të institutit, në të kundërt çështja zgjidhet nga gjykata kompetente.

**Neni 18**

**Periudhat e Raportimit dhe Viti Financiar**

1. Zyrtarët përgjegjës do të paraqesin raporte vjetore para Bordit në Mbledhjen e Përgjithshme Vjetore (MPV) ose kurdoherë që kërkohet në një Mbledhje e Përgjithshme e Jashtëzakonshme (MPJ).

2. Viti financiar i organizatës do të përputhet me vitin kalendarik.

1. **IV. DISPOZITAT PËRFUNDIMTARE**

 **Neni 19**

**Rregullorja e Punës**

Bordi i institutit në pajtim me këtë Statut dhe legjislacionin përkatës në fuqi, aprovon rregullore të punës për mënyrën e vendimmarrjes dhe veprimtarinë e vet.

**Neni 20**

**Shpërbërja**

1. 1. Instituti mund të shpërbëhet me vendimin e dy të tretave (2/3) të të gjithë anëtarëve të Bordit.
2. 2. Me rastin e vendosjes për shpërbërjen e institutit, Bordi cakton OJQ-në apo OJQ-të e regjistruara në Republikën e Kosovës, që do të marrin pasurinë dhe asetet e mbetura, pasi të jenë paguar borxhet e institutit. OJQ-të e zgjedhura duhet të kenë qëllim të njëjtë ose të ngjashme sikurse instituti.

**Neni 21**

**Hyrja në fuqi**

* + - 1. 1. Ky Statut mund të ndryshohet me dy të tretat (2/3) e votave të Bordit të institutit.
			2. 2. Ky Statut hyn në fuqi në ditën e miratimit nga Bordi i institutit.

Ky Statut është miratuar në: (vendi)\_\_\_\_\_\_\_\_\_\_\_\_ më: \_\_\_\_\_\_\_\_(data)

Nënshkruar nga:\_\_\_\_\_\_\_\_\_\_\_\_\_\_\_\_\_(përfaqësuesi i autorizuar)

 *Emri Mbiemri:*